มาเดิน CTW เจอร้าน Kyoto Inari Tea เคยทานซอฟท์ครีมของร้านนี้แล้วติดใจมากเลยคะ จึงต้องขอแวะทาน นานๆจะได้เข้าห้างในเมืองที่ CTW วิธีเดินทางมารถไฟฟ้าสะดวกสุดคะ มาลงสถานีสยามแต่เดินไกลนิสนึงนะคะ แต่ถ้าเอารถยนต์มา เป็นผู้หญิง แนะนำให้จอดชั้น lady คะ มีที่จอดว่างเยอะมาก 

สาขานี้ตั้งอยู่ที่ห้าง CTW ชั้น 6 แถวๆร้านหัวปลาหม้อไฟช่องนนทรีคะ ร้านเป็นทรงยาว มีที่ให้นั่งทานที่ร้านประมาณ 10 ที่ คนนั่งทานเกือบเต็มพื้นที่ แต่ด้วยความอยากทาน ยืนรอสิคะ รอคนลุกแล้วค่อยไปสั่งมาทาน พนักงานบริการดีมากๆ แนะนำสินค้าได้ดี ถ้าชอบทานซอฟท์ครีมเยอะๆแนะนำเมนูนี้มาคะ

วันนี้เลือกเมนูมัทชะลาเต้ชาเขียวนมสด พร้อมโปรพุดดิ้งมัทชะซอฟท์ครีม ราคาเซตละ 135 บาทคะ ได้มัทชะลาเต้นมสดแก้วใหญ่ ข้างบนราดด้วยซอฟท์ครีมมัทชะสูงมาก ทานซะสะใจดีคะ ถือว่าราคาไม่แพง คุ้มมากคะสำหรับแก้วนี้ ส่วนรสชาติหอมกลิ่นมัทชะ ชาเขียวเข้มข้น หวานกำลังดี ใครทานเป็นต้องติดใจคะ 

ส่วนเมนูพุดดิ้งมัทชะซอฟท์ครีม เสริฟ์มาในขวดแก้วใบเล็ก กำลังทาน ข้างบนเป็นซอฟท์ครีมมัทชะ ส่วนข้างล่างเป็นพุดดิ้งชาเขียว นุ่มๆหนึบๆ ทานคู่กับซอฟท์ครีม ฟินเฟ่อร์คะ 

หลงรักมัทชะร้านนี้ เจอเป็นต้องแวะ ราคาถ้าเทียบกับร้านอื่น ถือว่าไม่แพง คุณภาพดี คุ้มราคา อร่อยมากๆด้วย คนรักชาเขียวไม่ควรพลาด แนะนำให้ลองทานกันดูนะคะ แล้วจะติดใจ 